אהוד דקל

אהוד (אודי) דקל (נולד ב-31 באוגוסט 1957 בישראל) הוא קצין צה"ל במילואים, אשר השתחרר מן הצבא בדרגת תת-אלוף, לאחר ששימש ראש החטיבה לתכנון אסטרטגי באג"ת. כיהן כמנהל המכון למחקרי ביטחון לאומי (INSS) במשך כעשור (החל מ-2012). כיום עומד בראש תוכנית המחקר "מסכסוך להסדרים" במכון למחקרי ביטחון לאומי.

ביוגרפיה
אהוד דקל גדל והתחנך בשכונת יד אליהו בתל אביב. אביו, אלי דקל היה ניצב במשטרת ישראל.

עם גיוסו לצה"ל בשנת 1975 שובץ דקל בלהק המודיעין של חיל האוויר. הוא השלים קורס קצינים, והגיע להיות ראש מחלקה בלהק המודיעין ובהמשך היה סגן ראש להק המודיעין (למד"ן) בדרגת אל"ם. לאחר מכן קודם לדרגת תא"ל ושימש כראש החטיבה לקשרי חוץ באגף המבצעים. בהמשך מונה דקל לראש החטיבה לתכנון אסטרטגי באג"ת ושימש בתפקיד זה במלחמת לבנון השנייה. בין היתר עמד דקל בראש צוות חשיבה עליו הוטל לתכנן מצבי סיום למלחמה.

בשנת 2008 השתחרר מצה"ל, ומונה לראש יחידת המטה למשא ומתן עם הפלסטינים. בעקבות זאת טען שאין אפשרות להגיע להסכם כולל עם הפלסטינים וסיפר שהפלסטינים לא היו מוכנים לסגת מ-100% דרישותיהם. דקל טען שהניסיון להגיע להסכם כולל היה שגוי ומנע התקדמות במשא ומתן והיה עדיף להגיע להסכמות חלקיות וליישם כל דבר מוסכם. בין השאר הוא טען שיש לאפשר הקמת מדינה פלסטינית עוד לפני הגעה להסכם סופי. הוא גם טען שהמעורבות של נציגי ארצות הברית הפריעה למשא ומתן, שכן הפלסטינים קיוו לקבל כך ויתורים נוספים.

דקל שימש כסגן ראש המכון למחקרי ביטחון לאומי ולאחר מכן מונה למנהל המכון. במסגרת המכון הוא טען שלאחר מלחמת חרבות ברזל יש לשלב בהדרגה את הרשות הפלסטינית בניהול רצועת עזה, וכן שיש צורך להניע מחדש תהליך מדיני עם הפלסטינים.

בשנת 2009 השתתף דקל בקורס מדריכי משלחות לפולין ביד-ושם, ויצא להדרכת משלחות נוער מספר פעמים בשנה.

במהלך מלחמת חרבות ברזל, במסגרת שירות מילואים, הוא הוזמן על ידי האלוף אליעזר טולדנו לייעץ לגבי רצועת עזה לאחר המלחמה.

קישורים חיצוניים

 .
 ראש מטה המשא ומתן של אולמרט אודי דקל: "נעזרנו בחומרים של יוזמת ז'נבה" - כל הידיעות בתקשורת בעקבות כנס הנספחים של יוזמת ז'נבה, מתוך אתר יוזמת ז'נבה, 25.01.2010.
 תקציר הרצאת תא"ל אודי דקל, אג"ת, צה"ל בכנס הרצליה ה-7, מתוך אתר כנס הרצליה, 2007.

מאמרים פרי עטו

 אודי דקל ונוי שלו, דרישות ישראל לפירוז הרצועה ולעקרונות כוח הייצוב הבינלאומי (ISF), "מבט על", גיליון 2057, 4 בנובמבר 2025.
 אודי דקל, גלישה למציאות של ׳מדינה אחת׳ - מאיצים פעילים ובולמים אפשריים, מזכר, 14 בספטמבר 2025.
 שמעון ארד ואודי דקל, אירועי סיפוח שטחים בעולם - מה על ישראל לדעת, פרסום מיוחד, 9 בספטמבר 2025.
 אודי דקל, ההכרה הבינלאומית במדינה פלסטינית - צונאמי או אדוות קלות?, "מבט על", (פורסם באתר INSS, 2025).

 אודי דקל ואורית פרלוב, דעות רווחות בקרב הציבור הערבי ברשתות החברתיות - מארס 2012, מתוך "מבט על" - כתב העת של המכון למחקרי ביטחון לאומי - גיליון 323, 21.03.2012.
 אודי דקל ואורית פרלוב, סיני: השלכות האתגרים הביטחוניים על מצרים וישראל, מתוך "מבט על" - כתב העת של המכון למחקרי ביטחון לאומי - גיליון 440, 30.06.2013.
 אודי דקל ואורית פרלוב, הזירה הפלסטינית — השיח המדיני מנותק מהשיח הציבורי ברשתות החברתיות שלוש ישויות נפרדות: עזה, הגדה המערבית ומזרח ירושלים, מתוך "מבט על" - כתב העת של המכון למחקרי ביטחון לאומי - גיליון 453, 08.08.2013.
 אודי דקל ואורית פרלוב, מצרים: משאל העם על החוקה – הסערה שבדרך, פיצול וסכנת קריסה: ניתוח מגמות והלכי רוח במצרים כפי שעולים ברשתות החברתיות, מתוך "מבט על" - כתב העת של המכון למחקרי ביטחון לאומי - גיליון 395, 07.01.2013.
 אודי דקל ואורית פרלוב, החברה הפלסטינית בין שיח לאומני לשיח פנימי על צדק חברתי ומימוש זכויות (מתוך השיח ברשתות החברתיות), מתוך "מבט על" - כתב העת של המכון למחקרי ביטחון לאומי - גיליון 331, 29.04.2012.
 אודי דקל ואורית פרלוב, ירדן – האתגרים המורכבים ומאזן ההרתעה הפנימי אפיון מגמות הפנים כפי שעולות מהשיח ברשתות החברתיות בירדן, מתוך "מבט על" - כתב העת של המכון למחקרי ביטחון לאומי - גיליון 391, 12.12.2012.
 אודי דקל ואורית פרלוב, הבחירות בירדן: 'העם רוצה התמרה ולא מהפכה': ניתוח מגמות והלכי רוח בירדן כפי שעולים ברשתות החברתיות, מתוך "מבט על" - כתב העת של המכון למחקרי ביטחון לאומי - גיליון 402, 11.02.2013.
 אודי דקל ואורית פרלוב, מצרים: תוכנית 100 הימים ו-'מורסי-מטר' – הלכי הרוח ברשתות החברתיות של מצרים, מתוך "מבט על" - כתב העת של המכון למחקרי ביטחון לאומי - גיליון 377, 22.10.2012.
 אודי דקל ויונתן לרנר, 'משחק מלחמה' - השעות שלאחר תקיפת תשתיות הגרעין באיראן: מדיניות השחקנים ותובנות מרכזיות, מתוך "מבט על" - כתב העת של המכון למחקרי ביטחון לאומי - גיליון 382, 02.11.2012.
 אודי דקל, אבנר גולוב, אורית פרלוב, ויואל גוז'נסקי, עודד ערן וענת קורץ, המהפכה במצרים – המלצות לישראל, מתוך "מבט על" - כתב העת של המכון למחקרי ביטחון לאומי - גיליון 445, 11.07.2013.
 אודי דקל ואורית פרלוב, חזבאללה נאבק על הישרדותו בשתי זירות ומוביל את לבנון למסלול התנגשות: רשמים מהשיח ברשתות החברתיות, מתוך "מבט על" - כתב העת של המכון למחקרי ביטחון לאומי - גיליון 428, 19.05.2013.
 סוריה לאן? – המלצות למדיניות ישראל, מתוך "מבט על" - כתב העת של המכון למחקרי ביטחון לאומי - גיליון 359, 02.08.2012.
 [ ארצות הברית-ישראל: אסטרטגיה משותפת מול אתגרי המזרח התיכון], מתוך "מבט על" - כתב העת של המכון למחקרי ביטחון לאומי - גיליון 405, 18.02.2013.
 כיצד יכולה ארצות הברית לצאת מהמבוכה האסטרטגית בסוריה?, מתוך "מבט על" - כתב העת של המכון למחקרי ביטחון לאומי - גיליון 442, 03.07.2013.
 התקריות בזירה הצפונית (סוריה ולבנון) – האם שינוי 'כללי משחק'?, מתוך "מבט על" - כתב העת של המכון למחקרי ביטחון לאומי - גיליון 531, 23.03.2014.
 "עלות השחר" – אסטרטגיית כניסה מוצלחת, נדרשת אסטרטגיית יציאה, אהוד דקל, "מבט על", גיליון 1628, 7 באוגוסט 2022, המכון למחקרי ביטחון לאומי

 הערות שוליים 

קטגוריה:חיילי אגף המודיעין
קטגוריה:סגל המכון למחקרי ביטחון לאומי
קטגוריה:ראשי החטיבה האסטרטגית
קטגוריה:תתי-אלופים בצה"ל
קטגוריה:ישראלים שנולדו ב-1957